35. ΑΠΟΦΑΣΗ ΥΠΟΥΡΓΩΝ ΒΙΟΜΗΧΑΝΙΑΣ-ΕΝΕΡΓΕΙΑΣ ΚΑΙ  ΕΜΠΟΡΙΟΥ Αριθ. Π5/534 της 9/23 Φεβρ. 1981 (ΦΕΚ Β΄ 109) Περί εξαιρέσεως από τις εγκρίσεις του άρθρ. 6 του Νόμ. 936/79 της Ελλην. Βιομηχανίας Ζαχάρεως, για προμήθεια ζαχάρεως. Έχοντας υπόψη: 1.Τις διατάξεις: α)Του Νόμ. 400/76 «περί Υπουργικού Συμβουλίου και Υπουργείων». β)Του Π.Δ. 607/76 «περί Οργανισμού του Υπουργείου Εμπορίου». γ)Του άρθρ. 6 του Νόμ. 936/79 «περί τροποποιήσεως και συμπληρώσεως των περί Εξωτερ. Εμπορίου διατάξεων, ως και καταργήσεως συναφών διατάξεων, στο καθεστώς εγκρίσεων του οποίου, άρθρ. 6, υπόκειται και η Ελλην. Βιομηχανία Ζαχάρεως Α.Ε, ως προς τις προμήθειές της. 2.Το έγγραφο αριθ. 205/13.1.81 και το τηλετύπημα αριθ. 281/14.1.81 της ανωτέρω Εταιρείας, με τα οποία ζητείται η εξαίρεση της προμηθείας του είδους Ζάχαρη από το ως άνω καθεστώς του άρθρ. 6 του Νόμ. 936/79, για τους λόγους που αναφέρονται στο έγγραφό της, βάσει των νέων δεδομένων στην εμπορία του είδους αυτού μετά την 1/1/81 (προσχώρηση στην Ε.Ο.Κ.), αποφασίζουμε: Εξαιρείται των κατά τις διατάξεις του άρθρ. 6 του Νόμ. 936/79 εγκρίσεων η προμήθεια Ζαχάρεως υπό της Ελλην. Βιομ/νίας Ζαχάρεως Α.Ε. 